**IZVJEŠĆE SA 39. SASTANKA IZVOZNOG VIJEĆA BiH**

Dana 8. prosinca 2016. godine u prostorijama Vanjskotrgovinske komore BiH, održana je 39. sjednica Izvoznog vijeća BiH. Članove Izvoznog vijeća BiH su predstavnici državnih i entitetskih institucija, Vanjskotrgovinske komore BiH, entitetskih gospodarskih komora, kao i predstavnici uspješnih izvoznih kompanija u Bosni i Hercegovini: Promo - Donji Vakuf, Bimal - Brčko, Sportek - Kotor Varoš, GS Tvornica mašina - Travnik, Interkomerc - Mostar, Podrumi Vukoje 1982 -Trebinje.

Na dnevnom redu Sjednici bilo je veliki broj tema, kao i posljedice neprimjene novog Zakona o carinskoj politici BiH (donesen u 2015. godine), u smislu kašnjenja u donošenje podzakonskih akata – prije svega Odluke o oslobađanju od plaćanja carina oprema koja se uvozi za novu ili proširenje postojeće proizvodnje ili osuvremenjivanje postojeće proizvodne tehnologije. Donošenje ove Odluke od velikog je značaja za gospodarske subjekte jer se osigurava jeftiniji uvoz i modernizacija opreme i mašina za proizvodnju, što izravno smanjuje troškove proizvodnje, povećava konkurentnost domaće proizvoda a time i na povećanje izvoza.

Također, se raspravljalo o problemima i nejasnoćama u načinu i proceduri “lokalnog uvoznog carinjenja“, „statusa ovlašćenog primatelja“, kao i rokovima za izdavanja odobrenja za unutrašnju obradu (privremeni uvoz uz djelimično oslobađanje i privremeni uvoz uz potpuno oslobađanje) jer gospodarski subjekti (izvoznici /uvoznici) smatraju da postoje nepotrebna ograničenja u postupcima i procedurama na carinskim ispostavama, kao i predugi rokovi za izdavanje određenih izvoznih /uvoznih odobrenja, što otežava poslovanje gospodarskih subjekta, te je neophodno pojednostavljenje procedure za navedene aktivnosti, kao i skraćivanje svih rokova koji se odnose na izdavanje odobrenja, imajući u vidu praksu zemalja u okruženju i zemalja Europske unije.

Nadalje, jedna od tema je bila pokretanje inicijativa oko ukidanja “no drawback”, koja se odnosi na “sve robe bez podrijetla koje sudjeluju u određenom postotku kod dobivanja proizvoda sa BiH podrijetlom, a koje prati „certifikat o podrijetlu”. Usvajanjem inicijative od nadležnih institucija, odnosno donošenjem propisa za povrat carina koje su plaćene na uvozne robe bez podrijetla a koje sudjeluju u proizvodnji roba koje uz određeni stupanj obrade i prerade dobivaju status roba sa BiH podrijetlom, te robe bi stekle prteferencijalni – povlašćeni treteman na tržištima definiran međunarodnim ugovorima.

Na dnevnom redu je bilo i način pripremanja, kriteriji za izbor roba koje se uključuju u Odluku o privremenoj suspenziji i privremenom smanjenju carinskih stopa kod uvoza određenih roba, i predloženo je da se proširi asortiman roba (tarifnih brojeva) koje se nalaze na listi, i da je neophodno da se ista donosi znatno prije kraja godine (u odnosu na sadašnju praksu) za narednu godinu, radi većih učinaka u proizvodnji, odnosno poslovanju gospodarskih subjekta imajući u vidu da se u pregovorima o poslovnim ugovorima sa stranim partnerima značajno mjestu imaju i robe koje se nalaze na navedenoj listi (utiču na cijenu proizvodnje i konkurentnost proizvoda).

U svezi sufinanciranja sudjelovanja gospodarskih subjekta na domaćim i stranim sajmovima od strane Ministarstva vanjske trgovine i ekonomskih odnosa BiH, ocjenjeno je veoma pozitivnim ova praksa jer omogućava puno većem broju gospodarskih subjekta zajedničko sudjelovanje na sajmovima. Pokrenuta je i inicijativa prema Ministarstvu vanjske trgovine i ekonomskih odnosa BiH da se iznos sredstava za narednu godinu poveća u dijelu koji se odnosi na sufinanciranje sudjelovanja gospodarskih subjekta na sajmovima u inozemstvu.

**Sarajevo, 8. prosinca 2016. godine**